KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON ASETUSbiosidivalmisteiden markkinoille saattamisesta ja käytöstä /* COM/2012/0135 final - 2009/0076 (COD) */





2009/0076 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON ASETUS biosidivalmisteiden markkinoille saattamisesta ja käytöstä 1. Johdanto Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio esittää seuraavassa lausuntonsa parlamentin ehdottamista tarkistuksista. 2. Tausta Komissio toimitti 12. kesäkuuta 2009 Euroopan parlamentille ja neuvostolle ehdotuksen asetukseksi biosidivalmisteiden markkinoille saattamisesta ja käytöstä. Asetus annetaan EY:n perustamissopimuksen 251 artiklan mukaisella yhteispäätösmenettelyllä. Euroopan talous- ja sosiaalikomitea antoi lausuntonsa 17. helmikuuta 2010. Euroopan parlamentti vahvisti ensimmäisen käsittelyn kantansa 22. syyskuuta 2010. Neuvosto pääsi ehdotuksesta poliittiseen yhteisymmärrykseen 20. joulukuuta 2010 ja vahvisti yhteisen kantansa 21. kesäkuuta 2011. COREPER hyväksyi toisessa käsittelyssä esitetyn kompromissin 23. marraskuuta 2011. Euroopan parlamentti antoi lainsäädännöllisen päätöslauselmansa toisessa käsittelyssä 19. tammikuuta 2012. 3. Komission ehdotuksen tavoite Asetusehdotuksen tavoitteena on parantaa biosidivalmisteiden sisämarkkinoiden toimintaa ja varmistaa ympäristön ja terveyden suojelun korkea taso. Ehdotuksella on tarkoitus korjata useita puutteita, jotka ovat tulleet esiin direktiivin 98/8/EY täytäntöönpanon kahdeksan ensimmäisen vuoden aikana. Tarkoitus on myös alentaa täytäntöönpanosta aiheutuvia kustannuksia, ehkäistä ennakolta ongelmia, jotka voivat liittyä tulevaan hyväksynnän ja vastavuoroisen tunnustamisen menettelyyn, sekä päivittää ja mukauttaa säädöstä viimeaikaisen kehityksen mukaisesti. 4. Komission kanta euroopan parlamentin ehdottamiin tarkistuksiin Euroopan parlamentti hyväksyi täysistunnossaan 19. tammikuuta 2012 kompromissipaketin, josta oli sovittu neuvoston kanssa yhteisymmärryksen saavuttamiseksi toisessa käsittelyssä. Kyseiset tarkistukset liittyvät ensisijaisesti seuraaviin seikkoihin: – perusteet tehoaineiden jättämiselle hyväksymismenettelyn ulkopuolelle; – biosidivalmisteita koskevan EU:n keskitetyn menettelyn soveltamisala; – joustavuuden lisääminen tietovaatimusten osalta ja selkärankaisten eläinten testaamisen vähentäminen; – käsiteltyjen esineiden merkintävaatimukset; – raporttien julkaiseminen ja tiedon jakaminen; – Euroopan kemikaalivirastolle annettavat tehtävät ja virastolle maksettavien palkkioiden perusteet. Komissio ei vastusta kompromissipakettia, koska se on johdonmukainen ehdotuksen yleisen tavoitteen ja yleisten periaatteiden kanssa. Komissio on antanut Euroopan kemikaalivirastolle suoritettavien maksujen asettamista, nanomateriaalin määritelmää ja hakemusten vastavuoroisen tunnistamisen maksuja koskevat lausumat, jotka ovat tämän lausunnon liitteenä. 5. Päätelmät Euroopan unionin toiminnasta tehdyn sopimuksen 293 artiklan 2 kohdan mukaisesti komissio ei vastusta Euroopan parlamentin toisessa käsittelyssä äänestämiä tarkistuksia sellaisina, kuin ne on esitetty edellä neuvoston ja Euroopan parlamentin kompromissitekstissä. Liite: Komission lausumat Komission lausuma täytäntöönpanosäädösten käyttämisestä maksujen asettamisessa Komissio katsoo, että Euroopan kemikaalivirastolle suoritettavia maksuja ei voidaan asettaa täytäntöönpanosäädöksillä. Jotta päästäisiin kompromissiin, komissio ei kuitenkaan vastusta neuvoston ja Euroopan parlamentin sopimaa lopullista tekstiä. Tämän erityiskysymyksen osalta komissio kuitenkin varaa itselleen oikeuden käyttää perussopimuksessa määrättyjä oikeuskeinoja, jotta se voi pyytää unionin tuomioistuimen selvennystä 290 ja 291 artiklan soveltamisalojen rajaamisesta. Komission lausuma nanomateriaalin määritelmästä Vaikka komissio voikin hyväksyä neuvoston ja Euroopan parlamentin sopiman lopullisen tekstin, se uskoo kuitenkin edelleen, että suora viittaus komission suositukseen 2011/696/EU olisi asianmukaista, koska on tarpeen soveltaa yhdenmukaista nanomateriaalin määritelmää koko EU:n lainsäädännössä ja mukauttaa se helposti tekniikan ja tieteen kehityksen mukaisesti. Tästä syystä komissio toteuttaa tarvittavat toimet sen varmistamiseksi, että tämä otetaan huomioon kaikissa tulevissa ehdotuksissa. Komission lausuma vastavuoroista tunnustamista koskevista hakemuksista perittävistä maksuista Kun komissio antaa 80 artiklan 1 kohdan mukaisesti ehdotuksen asetukseksi maksuista, se pyrkii varmistamaan, että vastavuoroista tunnustamista koskevista hakemuksista Euroopan kemikaalivirastolle suoritettavien maksujen tasossa otetaan huomioon eri jäsenvaltioissa perittävien maksujen taso ja että maksuista ei aiheudu suhteetonta taakkaa yrityksille, erityisesti pienille ja keskisuurille yrityksille.